Пасля каралевы Ягайла абрынуў сваю ярасць на прыдворных. Ён загадаў арыштоўваць усіх больш-менш сімпатычных маладых рыцараў, якія маглі патэнцыяльна быць палюбоўнікамі Соф’і. Астатнія пад час прыёмаў вымушаны былі хаваць вочы пад прыдзірлівым позіркам свайго манарха. Нават прыдворныя больш сталага ўзроста не адчувалі сябе ў бяспецы, бо ў вачах васьмідзесяцігадовага старога і пяцідзесяцігадовы муж выглядаў ледзь не юнаком.